

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. augusztus 25-i rendes ülésére**

|  |
| --- |
| **Tárgyalandó napirend:**  **Telki Zöldmanó Óvoda intézmény átszervezése- Alapító Okirat módosítása** |

**A napirendet tárgyaló ülés dátuma**: **2025. 08.25.**

**A napirendet tárgyaló ülés:** **Képviselő-testület**

**Előterjesztő:** **Dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:** Nemzeti köznevelésről szóló 2011. évi CXC. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Telki község Önkormányzat képviselő-testülete 2025. május 26-i ülésén döntött arról, hogy a Telki Zöldmanó Óvoda igazgatójának kezdeményezésére a képviselő-testület 37/2025. (III.18.) önkormányzati határozatának elvi támogatása mellett a Telki Zöldmanó Óvoda Tengelice utcai épületét Tagintézménnyé nyilvánítja.

A képviselő-testület 84/2025. (V.26.) és 85/2025. (V.26.) önkormányzati határozatával döntött arról, hogy elfogadja a Telki Zöldmanó Óvoda átszervezésére vonatkozó javaslatot, miszerint a Telki Zöldmanó Óvoda Tengelice utcai épülete az óvoda Tagintézménye lesz.

A Magyar Államkincstár 30-TNY-8696-3/2025-669931 iktatószámú végzésével hiánypótlásra hívta fel az önkormányzatot a bejegyzéshez kapcsolódóan megküldött dokumentumok ( módosító okirat, egységes szerkezetbe foglalt alapító okirat, adatlap ) javítására. Amennyiben a hiánypótlásban megjelölt határidőre nem sikerül benyújtani a szükséges dokumentumokat új eljárás keretében lehet a kérelmet ismételten előterjeszteni.

A hivatal új eljárás keretében terjeszti be ismételten a módosítási kérelmet.

A hivatal átvezette a módosító okiraton és az egységes szerkezetű Alapító okiraton a szükséges módosításokat és kéri annak képviselő-testület által elfogadását és ismételt benyújtását a Magyar Államkincstár felé.

Telki, 2025. május 5.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Telki Zöldmanó Óvoda Alapító Okirat módosítása**

Telki község Képviselő-testülete a Telki Zöldmanó Óvoda alapító okiratának módosítását - melynek keretében a Telki Zöldmanó Óvoda Tengelice utcai épületét Tagintézménnyé nyilvánítja - az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal